**ŠIAULIŲ MIESTO SAVIVALDYBĖS ADMINISTRACIJA**

**TURTO VALDYMO SKYRIUS**

**SPRENDIMO „ DĖL TURTO PERDAVIMO BIUDŽETINEI ĮSTAIGAI ŠIAULIŲ LENGVOSIOS ATLETIKOS IR SVEIKATINGUMO CENTRUI“**

**AIŠKINAMASIS RAŠTAS**

2021-10-12

Šiauliai

**Parengto sprendimo projekto tikslai ir uždaviniai**:

Perduoti biudžetinei įstaigai Šiaulių lengvosios atletikos ir sveikatingumo centrui pagal panaudos sutartį iki 2023 m. liepos 2 d. neatlygintinai naudoti Šiaulių miesto savivaldybei nuosavybės teise priklausantį turtą S. Daukanto g. 23, Šiauliuose.

**Dabartinis sprendimo projekte aptariamų klausimų reguliavimas:**

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo materialiojo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.

**Sprendimo projekte numatytos naujos teisinio reglamentavimo nuostatos:**

Sporto skyrius, įgyvendindamas Sporto plėtros programą, atnaujino Šiaulių miesto stadiono bėgimo takus. Iš valstybės biudžeto lėšų buvo įrengta 450 m ilgio apsauginė tvorelė aplink bėgimo takus, kurios įsigijimo vertė 24 200,00 Eur ir įrengtas mobilusis pandusas neįgaliesiems, kurio įsigijimo vertė 9 680,00 Eur. Iš valstybės biudžeto lėšų iš viso atlikta darbų už 33 880 Eur.

BĮ Šiaulių lengvosios atletikos ir sveikatingumo centrui 2018 metais panaudos sutartimi Nr. SŽ-757 buvo perduoti atnaujinti bėgimo takai. Sutarties terminas buvo nustatytas iki 2023 m. liepos 2 d. Todėl apsauginę tvorelę ir pandusą siūloma perduoti iki 2023 m. liepos 2 d.

Sprendimo projekto 1 punkte siūloma Šiaulių miesto savivaldybei nuosavybės teise priklausantį turtą (apsauginę tvorelė ir mobilųjį pandusą neįgaliesiems) perduoti pagal panaudos sutartį iki 2023 m. liepos 2 d. biudžetinei įstaigai Šiaulių lengvosios atletikos ir sveikatingumo centrui neatlygintinai valdyti ir naudoti.

**Priėmus sprendimą, galimos pasekmės (tiek teigiamos, tiek neigiamos).**

Priėmus sprendimą neigiamų pasekmių nenumatoma.

**Priėmus sprendimą, keičiami ar pripažįstami negaliojančiais teisės aktai.**

Priėmus sprendimą, teisės aktai nekeičiami ir nepripažįstami negaliojančiais.

**Sprendimui įgyvendinti reikalingi priimti papildomi teisės aktai.**

Sprendimui įgyvendinti priimti papildomų teisės aktų nereikia.

**Sprendimui įgyvendinti reikalingos lėšos.**

Sprendimui įgyvendinti lėšos nebus reikalingos.

**Sprendimo projekto antikorupcinis vertinimas.**

Sprendimo projekto antikorupcinis vertinimas nereikalingas, nes šis projektas nėra susijęs nei su viena iš sričių, išvardintų Šiaulių miesto savivaldybės teisės aktų ar jų projektų antikorupcinio vertinimo metodikoje.

**Sprendimo projektą parengė** Šiaulių miesto savivaldybės administracijos Turto valdymo skyrius. Tiesioginis rengėjas − skyriaus vyr. specialistė Vita Jančenkienė, tel. 8 41 596 255. Projekto iniciatorius – Sporto skyrius.

Turto valdymo skyriaus vedėja Ija Jencienė